  Виталий Пронин Элькунысьтымы Ужбергатонэз азинтонъя фонд 1 процентъем микрозайм висъяны кутскиз. Мугорез кыдатон, спорт, сиён-юон лэсьтон удысъёсысь ужбергатӥсьёслы я асьсэ вылэ ужасьёслы (самозанятойёслы) со юнманы бадӟым юрттэт луоз. — Кредит висъяськоз гуртысь инфраструктураез кужмоятыны, — шуэ Правительстволэн Тӧроезлэн воштӥсез Константин Сунцов. — Кылсярысь, выль спорт объектъёс ӝутыны гинэ займ уз сётӥськы — ужасьёссэ тупатъян, выль услугаос кылдытон понна но. Кафеос пумысен тани куронъёс чурытэсь: выльзэ усьтонлы гинэ займ чакламын. Со одно ик быдэс семьяен шутэтскыны тупамон мед луоз. Ужбергатӥсьёслы чакламын 100 сюрс манетысен 3 миллион манетозь займ, самозанятойёслы — 100-500 сюрс манет. Кредит сётӥськоз 2 арлы. Микрозайм басьтон пумысен тодыны луэ Удмуртиез азинтонъя корпорацилэн madeinudmurtia.ru сайтэз пыр. Елена Сараматова  